[Инсталиране на SMF [версия 2.0.15]](/bg/kb/view/601_instalirane_na_smf_versia_2_0_15 "Инсталиране на SMF [версия 2.0.15]")

 За да инсталирате SMF, моля, следвайте тези указания:
1. Свалете инсталацията от официалния сайт на SMF:
http://download.simplemachines.org/
Препоръчраме да свалите .tar.bz2 архива.
2. След като свалите архива с инсталацията, трябва да го качите във вашето уеб пространство.
Можете да разархивирате файловете от сваления архив и после да ги качите, също така можете да качите архива и да използвате раздел Файлове на Контролния панел, за да разархивирате пакета. Проверете permissions на директориите от инсталационния пакет. Ако са настроени на 700, променете ги (рекурсивно) на 755 или 775.
Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите тук.
Ако инсталирате апликацията в основния домейн или в някой поддомейн, ще трябва да изтриете първоначалния index.php файл. Можете да направите това през FTP или през раздел Файлове на Контролния панел.
3. Създайте нови MySQL база данни и потребител за SMF апликацията. Поради съображения за сигурност, MySQL бази данни и потребители могат да се създават единствено през хостинг Контролния панел. Можете да откриете детайлни инструкции за създаването на нови MySQL бази данни и потребители в нашата статия Създаване на MySQL база данни/потребител.
След като MySQL базата данни и потребителя са създадени, трябва да асоциирате MySQL потребителя с базата данни, следвайки инструкциите от нашата статия Асоцииране на MySQL потребител с база данни. Добавете всички привилегии на MySQL потребителя за базата данни. 
4. Посетете с браузъра си директорията, в която са разархивирани SMF файловете. Ще видите първата страница от инсталацията на SMF. Натиснете бутона "Continue".
5. Попълнете полетата както следва:Database type: MySQLServer name: localhostUsername: Въведете потребителското име за MySQL, което сте създали в MySQL секцията на Kонтролния панел за вашата SMF апликация.Password: Въведете паролата, която сте задали за вашия MySQL потребител.Database name: Определете базата данни на MySQL, която сте създали за вашата SMF апликация.Table prefix: Оставете тази част по подразбиране, освен ако не инсталирате повече от едно SMF копие в същата база данни.Кликнете "Continue".6. На следващия екран въведете следните данни:
Forum name: Oпределeте името на вашия SMF сайт. Името е по ваш избор, като например то може да се отнася към съдържанието на вашия блог, името на компанията ви или например името на домейна ви.Forum URL: Оставете тази част по подразбиране.GZIP Output: Оставете тази част маркирана.Database Sessions: Оставете тази част маркирана.UTF-8 Character Set: Маркирайте тази опция. В противен случай е възможно приложението да не се инсталира правилно.Allow Stat Collection: Моля, прочетете описанието на тази опция и при желание я маркирайте.
Кликнете на бутона "Continue".
7. На следващия екран кликнете отново на "Continue".8. Въведете следните данни:
Your username: Определете потребителско име за администриране на SMF.Password: Въведете парола за администратора.Password: Въведете отново паролата за администратора.Email Address: Определете административен e-mail за поддръжката на SMF.Database Password: Въведете паролата, която сте задали за вашия MySQL потребител.
Кликнете на бутона "Continue".
9. Маркирайте опцията "Click here to delete this install.php file now."
Вашият форум е инсталиран и можете да го използвате.
Важно: Следете оригиналния сайт за обновления по сигурността на вашата инсталирана апликация.
 